อัปเดตฝ่ายหนุน พปชร. 201 ฝ่ายต้าน คสช. 246 เหลือ ปชป. รอมติพรรควันนี้ (4 มิ.ย. 62)
พปชร. พร้อม 5 แกนนำแถลงร่วมจัดตั้งรัฐบาล ปชป. รอมติพรรค ชี้ พปชร.เชิญเป็นทางการแล้ว คาดเข้าร่วมรัฐบาล ด้านมติ 7 พรรคร่วมฝ่ายประชาธิปไตยให้ ธนาธร ชิงนายกฯ หวังดึงเสียงคนไม่เอาเผด็จการใน ปชป.4 มิ.ย. 2562 ผู้สื่อข่าวรายงานว่า แกนนำพรรคพลังประชารัฐ พร้อมด้วยแกนนำ 5 พรรคการเมือง ประกอบด้วย พรรคชาติพัฒนา พรรครวมพลังประชาชาติไทยพรรครักษ์ผืนป่าประเทศไทย ประชาชนปฏิรูป และพลังท้องถิ่นไทยได้ร่วมกันแถลงจับมือจัดตั้งรัฐบาลโดยแกนนำพรรค 5 พรรคประกอบด้วย ทวีศักดิ์ ณ ตะกั่วทุ่ง จากพรรครวมพลังประชาชาติไทย สุวัจน์ ลิปตพัลลภ พรรคชาติพัฒนา ชัชวาลย์ คงอุดม พรรคพลังท้องถิ่นไทย ดำรงค์ พิเดช พรรครักษ์ผืนป่าประเทศไทย และไพบูลย์ นิติตะวัน พรรคประชาชนปฏิรูปประชาไทอัปเดตขั้วการเมืองใหม่ในวันที่ 4 มิ.ย. 2562 เวลา 12.30 น. ดังนี้โดยขั้วของพรรคเพื่อไทยและแนวร่วมต่อต้านการสืบทอดอำนาจของ คสช. ทั้งหมด 7 พรรครวม ส.ส. 246 ที่นั่ง (แต่หากนับกรณีธนาธร จึงรุ่งเรืองกิจ หยุดปฏิบัติหน้าที่ ส.ส. ตามคำสั่งศาลธรรมนูญ จะเหลือ 245 ที่นั่ง)ส่วนขั้วพรรคพลังประชารัฐและแนวร่วม ทั้งนี้แม้จะชนะการลงมติประธานสภาผู้แทนราษฎรและรองประธาน อย่างไรก็ตามขั้วของพรรคพลังประชารัฐขณะนี้มีทั้งหมด 18 พรรคการเมือง รวมที่นั่ง ส.ส. 201 ที่นั่งส่วนกลุ่มที่ยังไม่ประกาศจุดยืน ขณะนี้รวมกัน 56 ที่นั่ง ได้แก่ พรรคประชาธิปัตย์ ส.ส. 53 ที่นั่งรายงานว่า เมื่อเวลา 11.25 น. วันที่ 4 มิ.ย. ที่พรรคประชาธิปัตย์ (ปชป.) นิพนธ์ บุญญามณี รองหัวหน้าพรรคประชาธิปัตย์ เปิดเผยว่า การที่พรรคประชาธิปัตย์ไม่ได้ไปร่วมแถลงร่วมรัฐบาลกับพรรคพลังประชารัฐ (พปชร.) เพราะพรรคประชาธิปัตย์ได้รับเชิญอย่างเป็นทางการแล้ว แต่อีก 5 พรรคการเมืองยังไม่ได้รับเชิญ จึงมีงานดังกล่าวขึ้นเพื่อไม่ให้เกิดความน้อยใจนิพนธ์ กล่าวต่อว่า ซึ่งในส่วนของพรรคประชาธิปัตย์ ขอให้รอมติที่ประชุมกรรมการบริหารพรรค (กก.บห.) ในเวลา 13.00 น.ของวันนี้ และการประชุมส.ส. เวลา 13.30 น. จากนั้น จึงจะเป็นการประชุมร่วมระหว่างกรรมการบริหารและส.ส.เมื่อถามว่า เท่าที่ประสานงานมาลงตัวแล้วใช่หรือไม่ว่าประชาธิปัตย์จะเข้าร่วมรัฐบาลกับพลังประชารัฐ นิพนธ์ กล่าวว่า วันนี้ข้อมูลครบถ้วนแล้ว จึงน่าจะมีมติในวันนี้เลยทั้งนี้ มีรายงานจากพรรคประชาธิปัตย์ว่าการพูดคุยล่าสุด คาดว่าพรรคประชาธิปัตย์ น่าจะเข้าร่วมรัฐบาลรายงานว่า เมื่อวันที่ 3 มิ.ย. รายงานข่าวแจ้งว่า ที่ประชุม 7 พรรคร่วมฝ่ายประชาธิปไตย มีมติเสนอชื่อ ธนาธร จึงรุ่งเรืองกิจ หัวหน้าพรรคอนาคตใหม่ (อนค.) ชิงตำแหน่งนายกฯ ในการประชุมสภาฯ เพื่อโหวตนายกฯ ในวันที่ 5 มิ.ย.นี้ โดยเหตุผลหลักที่ 7 พรรคร่วมเสนอชื่อธนาธรนั้น เนื่องจากพรรคเพื่อไทย (พท.) ซึ่งแม้เป็นพรรคที่ชนะการเลือกตั้งและมี ส.ส.เป็นอันดับ 1 แต่พรรค พท.ประเมินแล้วว่าหากพรรคเสนอชื่อแคนดิเดตนายกฯ ของพรรคไม่ว่าจะเป็นคุณหญิงสุดารัตน์ เกยุราพันธุ์ ประธานยุทธศาสตร์พรรค ชัชชาติ สิทธิพันธุ์ หรือแม้แต่ชัยเกษม นิติสิริ โอกาสที่จะชนะเสียงโหวตมีน้อย อีกทั้งทางพรรค พท. เคยประกาศหลายครั้งว่าเก้าอี้นายกฯ ไม่ใช่เงื่อนไขสำคัญของพรรค พท. ขอเพียงแค่ได้แก้ไขรัฐธรรมนูญ รวมทั้งส่ง คสช.และ พล.อ.ประยุทธ์ จันทร์โอชา นายกฯ กลับบ้านไป ไม่ให้ได้เป็นนายกฯ ต่อ ดังนั้นทางพรรค พท.จึงพร้อมสนับสนุนนธนาธรเพราะหากเป็นชื่อนายธนาธรก็ยังพอมีโอกาสที่ ส.ส.พรรคประชาธิปัตย์ (ปชป.) ซึ่งขณะนี้ก็ยังดีลกับทางพรรคพลังประชารัฐ (พปชร.) ไม่ลงตัว ก็อาจทำให้ ส.ส.บางส่วนที่ประกาศไม่เอาเผด็จการ ไม่เอาการสืบทอดอำนาจ ซึ่งอาจมีจำนวนกว่า 20-30 คน จะยกมือโหวตให้ได้โดยสะดวกใจกว่าที่จะโหวตให้คนของพรรค พท. อย่างไรก็ตาม ส่วนที่มีการตั้งข้อสังเกตเรื่องคุณสมบัติของธนาธรปมถือหุ้นสื่อนั้น ทางพรรค พท.ประเมินว่า พล.อ.ประยุทธ์เองก็มีปัญหาเรื่องของคุณสมบัติต้องห้ามในประเด็นความเป็นเจ้าหน้าที่รัฐเช่นเดียวกัน ดังนั้นจึงถือเป็นคู่ชิงที่เหมาะสมที่สุดแล้วรายงานข่าวแจ้งต่อว่า ที่ประชุม 7 พรรคร่วมได้มีการมอบหมายให้แต่ละพรรคการเมืองไปทำความเข้าใจกับสมาชิกพรรคของตนเอง โดยเฉพาะพรรค พท. ซึ่งมีแคนดิเดตนายกฯ ถึง 3 คนให้เข้าใจถึงการเลือกเสนอชื่อธนาธร ทั้งนี้ เบื้องต้นแกนนำทั้ง 7 พรรคนัดประชุมรอบสุดท้ายที่พรรค พท. ในวันที่ 4 มิถุนายน เวลา 10.00 น.รายงานข่าวแจ้งอีกว่า ภายหลังจากการประชุมสภาฯ เพื่อโหวตนายกฯ เสร็จสิ้นลงแล้ว และในกรณีที่พรรค พท.เป็นฝ่ายค้าน นับไปอีกไม่เกิน 1-2 สัปดาห์ พรรค พท.จะได้มีการเรียกประชุมส.ส. อดีต ส.ส. ตัวแทนภาคต่างๆ และสมาชิกพรรค พท.จากทั่วประเทศอีกครั้งหนึ่ง เพื่อเลือกกรรมการบริหารพรรคใหม่รวมทั้งตำแหน่งหัวหน้าพรรคใหม่ด้วย โดยชื่อที่จะขึ้นมาเป็นหัวหน้าพรรค พท.แทน พล.ต.ท.วิโรจน์ เปาอินทร์ เป็นที่แน่นอนแล้วว่าจะเป็นนายสมพงษ์ อมรวิวัฒน์ ส.ส.เชียงใหม่ ซึ่งจะต้องทำหน้าที่เป็นผู้นำฝ่ายค้านในสภาฯ
พปชร. พร้อม 5 แกนนำแถลงร่วมจัดตั้งรัฐบาล ปชป. รอมติพรรค ชี้ พปชร.เชิญเป็นทางการแล้ว คาดเข้าร่วมรัฐบาล ด้านมติ 7 พรรคร่วมฝ่ายประชาธิปไตยให้ ธนาธร ชิงนายกฯ หวังดึงเสียงคนไม่เอาเผด็จการใน ปชป. พปชร.
พรรคพลังประชารัฐ,พรรคประชาชนปฏิรูป,พรรครวมพลังประชาชาติไทย,พรรคชาติพัฒนา,พรรครักษ์ผืนป่าแห่งประเทศไทย,พรรคพลังท้องถิ่นไท,พรรคอนาคตใหม่,พรรคเพื่อไทย,พรรคประชาธิปัตย์,ฝ่ายต้าน คสช.,คสช.,ชิงนายกฯ